text: Søbækskirken
  
  publiceret: 2023-07-10 12:14:55+02:00
  Søbækskirken er en kirke, der ligger i Jyderup Statsfængsel. Kirken er placeret i den sydlige del omkring centerlinjen af det store kompleks.
  Kirken er opført i 1996 af moderne materialer. Den har vægge af horisontale brædder malet i knækket hvid. Taget er beklædt med tagpap.
  Som de fleste kirker er den orienteret solret, dvs. øst-vest. Indgangen gennem en dobbeltfløjet dør med kvadratiske ruder er fra nord ad en sti belagt med chaussesten.
  Centralt over taget troner et lille, rektangulært tårn. Det kan kaldes en lanterne, da dets funktion er at give lys til den østlige del af kirkerummet gennem koøjevinduer på siderne. På tårnet sidder en klokke udvendigt mod øst.